ખમુબાપા અમારા ફળિયાના એક દિલચશ્પ માણસ. વાતોનો ભંડાર. તેમનો દેખાવ પણ એવો કે માણસ થોડો શેહમાં આવી જાય ખરો. એક તો પૂરા કદનું શરીર. પોતે ખેડું છતાં કપડાં હંમેશાં ધોયેલાં જ પહેરે. હાથમાં બંકોડો તો હોય જ. ગામમાં વાર્તા કહેનાર તરીકે પ્રખ્યાત. એમની પાસે વાર્તા અને વાર્તાઓનો ખજાનો. ગામમાં નાનાથી મોટા સહુ સાથે એમનું બને. વળી નાતમાં સગાઇ સંતરા ગોઠવી દેવાના એક્કા ! અડધું વરસ તો ગામની બહાર જ હોય.